CELEX: 32016R0895
Language: fi
Date: 2016-06-08 00:00:00
Title: Komission täytäntöönpanoasetus (EU) 2016/895, annettu 8 päivänä kesäkuuta 2016, asetuksen (EY) N:o 1290/2008 muuttamisesta maitohappobakteereista Lactobacillus rhamnosus (CNCM-I-3698) ja Lactobacillus farciminis (CNCM-I-3699) tehdyn valmisteen hyväksynnän haltijan nimen osalta (ETA:n kannalta merkityksellinen teksti)

9.6.2016   
            
            
               FI
            
            
               Euroopan unionin virallinen lehti
            
            
               L 152/1
            
         KOMISSION TÄYTÄNTÖÖNPANOASETUS (EU) 2016/895,
   annettu 8 päivänä kesäkuuta 2016,
   asetuksen (EY) N:o 1290/2008 muuttamisesta maitohappobakteereista Lactobacillus rhamnosus (CNCM-I-3698) ja Lactobacillus farciminis (CNCM-I-3699) tehdyn valmisteen hyväksynnän haltijan nimen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Danisco (UK) Ltd on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt hyväksynnän haltijan nimen muuttamista siltä osin kuin on kyse maitohappobakteereista Lactobacillus rhamnosus (CNCM-I-3698) ja Lactobacillus farciminis (CNCM-I-3699) tehdyn valmisteen hyväksymisestä rehun lisäaineena annetusta komission asetuksesta (EY) N:o 1290/2008 (2).
            
         
               (2)
            
            
               Hakija väittää, että Danisco (UK) Ltd on 12 päivästä marraskuuta 2015 alkaen siirtänyt maitohappobakteereista Lactobacillus rhamnosus (CNCM-I-3698) ja Lactobacillus farciminis (CNCM-I-3699) tehdyn valmisteen markkinoille saattamista koskevat oikeudet yritykselle STI Biotechnologie.
            
         
               (3)
            
            
               Ehdotetut hyväksynnän ehtojen muutokset ovat luonteeltaan puhtaasti hallinnollisia eivätkä edellytä kyseessä olevan lisäaineen uutta arviointia. Euroopan elintarviketurvallisuusviranomaiselle on ilmoitettu hakemuksesta.
            
         
               (4)
            
            
               Jotta kyseistä rehun lisäainetta voidaan saattaa markkinoille yrityksen STI Biotechnologie nimellä, on tarpeen muuttaa hyväksynnän ehtoja.
            
         
               (5)
            
            
               Sen vuoksi asetusta (EY) N:o 1290/2008 olisi muutettava.
            
         
               (6)
            
            
               Koska tällä asetuksella asetukseen (EY) N:o 1290/2008 tehdyt muutokset eivät edellytä kyseisen muutoksen välitöntä soveltamista turvallisuuteen liittyvistä syistä, on aiheellista säätää siirtymäkaudesta, jonka aikana lisäaineen nykyiset varastot sekä kyseistä lisäainetta sisältävät esiseokset ja rehuseokset voidaan käyttää loppuun.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1290/2008 liitteessä olevassa toisessa sarakkeessa ilmaisu ”Danisco (UK) Ltd.” ilmaisulla ”STI Biotechnologie”.
   2 artikla
   Ennen tämän asetuksen voimaantuloa sovellettavien säännösten mukaisia kyseisen lisäaineen varastoja ja sitä sisältäviä esiseoksia ja rehuseoksia voidaan edelleen saattaa markkinoille ja käyttää niiden loppumiseen saakka.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Komission asetus (EY) N:o 1290/2008, annettu 18 päivänä joulukuuta 2008, maitohappobakteereista Lactobacillus rhamnosus (CNCM-I-3698) ja Lactobacillus farciminis (CNCM-I-3699) tehdyn valmisteen hyväksymisestä rehun lisäaineena (EUVL L 340, 19.12.2008, s. 20).